অসমৰ অন্যতম সৰ্ববৃহৎ ৰাস মহোৎসৱ বিশ্বনাথৰ উত্তৰ চাৰিআলি সাৰ্বজনীন ৰাসোৎসৱৰ আজি বিশ্বনাথ চাৰিআলিৰ ৰে'ল গেটৰ সমন্বয় থলীত (চাৰিআলি একাডেমি খেলা পথাৰ) লাই খুঁটা পোতা হয়।
গায়ন বায়নৰ খোলৰ গুৰু ঘাট আৰু আয়তিৰ উৰুলিৰে ব্যাপক উৎসাহ উদ্বিপনাৰ মাজৰে আজি পুৱা ৰাস মহোৎসৱৰ লাই খুঁটা স্থাপন কৰে উদযাপন সমিতিৰ সভাপতি নিৰঞ্জন হাজৰিকাই।
অহা ২২ আৰু ২৩ নৱেম্বৰত দুদিনীয়া কাৰ্যসূচীৰে হ'ব লগা এই ৰাসক লৈ ইতিমধ্যে ব্যাপক প্ৰস্তুতি চলোৱা হৈছে।
ৰাস সমিতিৰ অন্যতম সম্পাদক গৌতম দাধৰাই আঁত ধৰা অনুষ্ঠানত কাৰ্যকৰী সভাপতি বসন্ত বৰা, উপদেষ্টা মুকুল শৰ্মা, সম্পাদক মলয় বৰা, দিলীপ শইকীয়া, ধনটি দত্ত, বিচিত্ৰ ভূঞা, ঈশ্বৰ শইকীয়া, নিপেন শইকীয়া, ৰঞ্জিত দাস, বোধন বৰুৱাকে ধৰি বহু কেইজন বিষয়ববীয়া আৰু বহু কেইখন গাঁৱৰ ৰাইজ উপস্থিত থাকে।
আনহাতে আজি বৃহত্তৰ লেহুগাঁও ৰাস মহোৎসৱৰো লাই খুঁটা পোতা হয়। অহা ২১ আৰু ২২ নৱেম্বৰত অনুষ্ঠিত হ'ব লগা এই ৰাস মহোৎসৱৰ লাই খুঁটা স্থাপন কৰে কাৰ্যকৰী সভাপতি অকণ শইকীয়াই।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
